MTV3
Vuonna 1985 MTV lähti Yleisradion ja Nokian kanssa Kolmostelevisio-projektiin. Kolmoskanava aloitti joulukuussa 1986. MTV sai uuden kanavan kautta lisää ohjelma-aikaa. Vuoden 1993 alusta MTV siirtyi kokonaan omalle kanavalleen ja alkoi lähettää ohjelmaa täyspäiväisesti. Uuden kanavan nimeksi tuli MTV3. Siitä tuli Suomen suosituin televisiokanava 43 prosentin katselijaosuudella.
Interaktiiviset visat ja chatit
Voittosoitto oli interaktiivinen TV-visailu (esitettiin vuonna 2012), jossa kilpailtiin rahapalkinnoista tietämällä tehtävän oikea vastaus. Ohjelmaa esittivät MTV:n kanavat MTV3, Sub ja AVA. Voittosoiton ensimmäiset lähetykset nähtiin 18. heinäkuuta 2012 MTV:n kanavilla. EsoTV Limited oli kilpailun tuottaja, tekninen järjestäjä ja palkintojen maksaja. Ohjelmaa kuvattiin Unkarissa ja EsoTV Limited toimii veroparatiisissa Maltalla ja on osa unkarilaista Telemedia -konsernia.